**Z v l á š t n e u s t a n o v e n i a**

**COUNTRY CROSS 2013**

**Medzinárodné majstrovstvá SR + MACEC CUP**

**Slovenský pohár, Hobby**

**Vyšný Medzev 10. - 11. 8. 2013**

**Organizátor:** ENDURO moto klub Vyšný Medzev

**Predseda organ.výboru:** Helmut Eližér, 0907950242

Športová komisia Enduro a rallye SMF poveruje organizátora **Enduro moto klub Vyšný Medzev** usporiadaním dvojdennej súťaže v rámci seriálu **MM SR Enduro COUNTRY CROSS 2013**.

Podujatie bude usporiadané podľa športového poriadku ŠK EaR SMF pre rok 2013, týchto zvláštnych ustanovení a všetkých inštrukcií odsúhlasených jury.

Podujatie sa uskutoční 10.-11.8.2013 v obci Vyšný Medzev, okr. Košice-vidiek.

Prístup: Z Moldavy n. Bodvou ( medzi Košicami a Rožňavou ) smer Jasov - Medzev. V obci Nižný Medzev za námestím odbočiť vpravo smer Vyšný Medzev.

Zo smeru Poprad – Sp. Nová Ves –Margecany - Mníšek n. Hnilcom – Štós – Nižný Medzev - Vyšný Medzev. V obci Nižný Medzev budú účastníci navádzaní smerovými tabuľami. Stredisko súťaže je sprístupnené pre účastníkov 9.8.2013 od 12:00 hod (piatok).

V stredisku súťaže sa bude nachádzať štart, cieľ, preberanie motocyklov, parkovisko ako i občerstvenie. **V tomto priestore je prísny zákaz jazdy na motocykli.** Porušenie tohto zákazu sa bude trestať vylúčením jazdca zo súťaže. Jazdci sú povinní používať pri údržbe a tankovaní motocyklov ekologické podložky /koberce podlepené nepremokavým materiálom a pod./ Zároveň sú jazdci **zodpovední za čistotu a poriadok na mieste parkovania.**

**1. Hlavní činovníci:**

Hlavný usporiadateľ: Helmut Eližér

Vedúci trate : Peter Belko

Riaditeľ súťaže : Peter Lazar

Hlavný časomerač: Rastislav Mašlonka

Hl. technický komisár: Peter Parlág

Environmentálny komisár: Monika Auxtová

**JURY podujatia :**

Predseda: Pavol Sás

Člen: Peter Lazar

Člen: Peter Parlág

**2. Č a s o v ý h a r m o n o g r a m p r e t e k o v :**

|  |  |
| --- | --- |
| **Piatok 9.8. 2013** Preberanie prítomných jazdcov | **17.00 - 20.00 hod.** |
| **Sobota 10.8. 2013 *1. Preberanie motocyklov***: M SR 85 ccm, M SR veterán, Hobby, Regionál: M SR E1, E2, E3, SP 125, 250, 4T, Kadet : | **7.00 - 08.00 hod.**  **8.00 - 9.00 hod.** |
| **2. Š t a r t :**  Super Vet., Hobby 125, 250, 4T**,** MSR Dor., Reg.  I.VT-M SR E1, E2, E3, Junior, Kadet:  II.VT-SP 125, 250, 4T, MSR Veterán | **10.00 hod.**  **13.00 hod** |
| **Nedeľa 11.8. 2013**  **1. Preberanie jazdcov, ktorí neštartovali 1.** **deň:** | **08.30 – 09.00 hod**. |
| **2. Š t a r t :**  Super Vet., Hobby 125, 250, 4T, MSR Dor. Reg.**:**  I.VT-M SR E1, E2, E3, Junior, Kadet,.  II.VT-SP 125, 250, 4T, MSR Veterán | **10.00 hod.**  **13.00 hod.** |
| **3. Vyhlásenie víťazov:** | **cca 16.00 hod.** |

**3.Trať:**

Trať je vyznačená ako uzavretý okruh v dĺžke cca 12km a vedie poľnými a lesnými cestami, s trávnato hlinitým povrchom. Druhý deň sa jazdí v rovnakom smere ako prvý deň.

# 4.Účasť jazdcov:

Preteku sa môžu zúčastniť:

-držitelia platnej národnej licencie SMF Enduro a Rallye *(aj jedno rázovej).*

-jazdci s platnou medzinárodnou licenciou alebo národnou licenciou s platným štartovným

povolením svojej Národnej motocyklovej federácie

***Štartovné sa platí pri preberaní motocykla vo výške 40 EUR za obidva dni.***

**5. Časomiera:**

Každý jazdec obdrží oproti dokladu ( licencia, obč. preukaz...) merací číp, ktorý je povinný umiestniť do čižmy, alebo na motocykel podľa inštrukcie časomerača. Čip je povinný vrátiť po preteku na určenom mieste, kedy mu bude príslušný doklad vrátený.

**6. Poistenie:**

Každý jazdec musí byť poistený poistkou pre trvalé následky úrazu a krytie liečebných nákladov.

**7. Prihlášky:**

Usporiadateľ nepotvrdzuje prihlášky.

**8. Ubytovanie :**

**Hotel Bodva**

Moldava nad Bodvou – 16km od strediska - 2-3 posteľové izby (kapacita 50 lôžok)

Tel: 055/4898921; 0911285588 ; Tel: 055/4602708 – recepcia

**Autokemping Jasov –**  [www.autocampingjasov.com](http://www.autocamp.sk)

Jasov – 10km od strediska, samostatné chatky s možnosťou parkovania pri chatke.

Tel: 055/4664242 ; mobil: 0903434676

## Penzión SOKOL - Vyšný Medzev, 0910982332, e mail: [info@sokol2.sk](mailto:info@sokol2.sk) .

**Penzión HELION -** Nižný Medzev, 0948373720 – [www.penzionhelion.sk](http://www.penzionhelion.sk)

**Penzión Starý Mlyn –** 0905215792

**Vila Janka – Medzev –** 0907721273, 0907956348

**9. Environmentálne nariadenia:**

Umývanie motocykla mimo priestor určený usporiadateľom je zakázané.!!! V priestore na umývanie motocyklov je zakázané použitie chemických prípravkov. Vylievať a odhadzovať opotrebovaný olej a iný ropný alebo komunálny odpad mimo označených nádob je zakázané. Pretekár a jeho sprievod je povinný používať ekologickú podložku bez ohľadu na podkladový materiál prostredia (z materiálu so sacími vlastnosťami o rozmere 2x1 m) a  to pri parkovaní, opravách, tankovaní motocykla v priestore parkoviska i závodnej trate. Kanistre s olejom, palivom a plniace hrdlá musia byť umiestnené mimo slnečného žiarenia na ekologickej podložke. Pretekár a jeho sprievod sú povinní dodržiavať nočný pokoj v časovom intervale stanovenom usporiadateľom a dostatočne bezpečnostne zabezpečiť motocykle a iný majetok proti odcudzeniu alebo poškodeniu. V priestore športového podujatia je zakázané nevhodným zaobchádzaním alebo parkovaním poškodzovať flóru a faunu.

Uvedené nariadenia sú záväzné a vychádzajú zo Zákona NR SR č. 543/2002 ZZ . o ochrane krajiny a prírody.

*Porušenie environmentálnych nariadení je možné pokutovať jednotlivo vo výške 40,- EUR.*

**10. Pohonné hmoty :**

Nebudú zabezpečené v parkovisku pretekárov. Najbližšia čerpacia

stanica je v Nižnom Medzeve vzdialená cca 5 km od parkoviska.

**11. Protesty a odvolania :**

Protesty proti súťažnému pretekárovi alebo motocyklu musia byť predložené riaditeľovi pretekov

najneskôr 30 min. Po zverejnení výsledkov na tabuli. Všetky protesty musia byť podané v súlade

s disciplinárnym poriadkom, SMF a doložené poplatkom 40 euro, ktorý sa vráti ak je protest

oprávnený.

V  Považskej Bystrici dňa 12. 7. 2013

Zvláštne ustanovenia schválené SMF pod j.č.: SMF 42-408/2012, dňa 15.7.2013



Helmut Eližér Ing. Peter Lazar, v .r.

Enduro moto klub V. Medzev viceprezident SMF pre EaR